# ব্যাবিলনীয় — MUL.APIN

এই আকাশ বিদ্যা গ্রীকদের থেকেও প্রাচীন হলেও এটি সংক্রান্ত খ্রীষ্টপূর্ব ১২শ শতাব্দীর সময়কালীন লিখিত নিদর্শনই (সম্ভবত প্রায় পুরোটাই) পাওয়া যায় । যদিও মুল প্রাচীনতম নিদর্শনটি প্রায় ৭ম খ্রীষ্টপূর্বের তবে এটিতে তার থেকেও পুরানো আকাশ পর্যবেক্ষণ সংক্রান্ত তথ্য রয়েছে - সম্ভবত ১৩৫০ - ১১৫০ খ্রীষ্টপূর্বাব্দের ।

এই MUL.APIN বিবরণীটি হল মুলত দুটি প্রাচীন মাটির ফলকে থাকা যথাক্রমে ছয় ও পাঁচটি বিভিন্ন বিষয়ের তালিকা । প্রথম ফলকটিতে, "তারার তালিকা" (তারা ও তারামন্ডলের নামের তালিকা), সাথে আরও তিনতি তালিকা - ভোরের আকাশে উদয় ও সন্ধায় অস্ত যাওয়ার সময়ের তালিকা, একটি জিকফু (চুড়ান্ত বা মুখ্য) মন্ডলের তালিকা ও চাঁদের পথে পড়া মন্ডলগুলির তালিকা রয়েছে । দ্বিতীয় ফলকটিতে রয়েছে পঞ্জিকা গণনার অন্তর্বর্তী নিয়মাবলী, সূর্যঘড়ির হিসাব নিকাশ ও ওমিনার বিধি ।

## রাশি

একপ্রকার নিশ্চিৎভাবেই বলা যায় যে রাশির ধারনা ব্যাবিলনীয়দের থেকে গ্রীসে এসেছে । যদিও এটির সৃষ্টি কিংবা গ্রীসে পৌঁছাবার সময়কালীন কোনো সূত্র পাওয়া যায় না । তবে দেখা যায় যে হিপোক্রাস (২য় খ্রীষ্টপূর্বাব্দ) তার লেখায় ইউডক্সাসের (৪র্থ খ্রীষ্টপূর্বাব্দ) সৌরপথীয় স্থানাঙ্ক এবং সৌরপথের ১২X৩০ ভাগে বিভাজন অর্থাৎ মোট ৩৬০° এর কথা উল্লেখ করেছেন । ৪র্থ খ্রীষ্টপূর্বাব্দের লেখার এই উল্লেখ থেকে এটা স্পষ্ট যে, রাশির ধারণাটি একটি সুপ্রাচীন ও সুপ্রতিষ্ঠিত ধারণা, যা ব্যাবিলনীয় সভ্যতার উদ্ভাবনা । তাই ইউডক্সাসের লেখাকে terminus ante quem বা উত্তরসূরী ধরে নিয়ে, আমরা ৪০০ খ্রিস্টপূর্বের আগে মেসোপটেমিয়ায রাশিচক্রের উদ্ভাবনার সম্ভাব্য একটি সময়কাল অনুমান করেছি । তবে গাণিতিক জ্যোতির্বিদ্যার অন্যান্য বিক্ষিপ্ত উপাদানগুলিতে (৪০০ থেকে ৭০০ খ্রিস্টপূর্ব) রাশিচক্রের ধারনা খুঁজে পাওয়া যায় না । অনেক গবেষকেরাই মনে করেন যে ৬০০ খ্রিস্টপূর্বে এর আবিষ্কার - তবে সত্যি বলতে কি, আমরাও সঠিক জানি না । তাই সাধারণ বিচার বুদ্ধিতে এটুকু বলা যায় যে রাশির ধারনা সৃষ্টি হয়েছে খ্রিস্টপূর্ব প্রথম সহস্রাব্দের মাঝামাঝি ।

MUL.APIN য়ে, নিশ্চিৎ ভাবে কোনো রাশি নেই, আছে এর পূর্বসুরী: চাঁদের পথ । মন্ডলগুলিকে বলা হত "চাঁদের পথে থাকা ঈশ্বর, এবং চাঁদ তাদের অঞ্চল দিয়ে মাসের পর মাস [বারেবারে পর্যায়ক্রমে] ছুঁয়ে পরিক্রমা করে ।" (Hunger and Steele এর লিখিত সংস্করণ, ২০১৮, পৃ. ১৪৩ থেকে) । তবে MUL.APIN বিবরণীর এই তালিকাটি এখানে গ্রহণ করা হয় নি, অর্থাৎ চাঁদের পথে থাকা মন্ডলগুলিকে দেখানো হয় নি ।

## গ্রহমন্ডলী

এখানে ব্যবহৃত ব্যবস্থায় মুলত বিবরণীতে থাকা প্রথম তালিকা,`তারার তালিকা' টিকে বেছে নেওয়া হয়েছে । যদিও এটিকে একটি বাস্তবিক তারার তালিকা বলা যায় না, কারণ এটিতে অবস্থানের কোনোরকম উল্লেখ নেই এবং বেশিরভাগ নামই কোনো না কোনো মন্ডলের নামে রাখা (একটি বিন্দু বা তারা হিসাবে নয়) । নীচে এই তালিকাটি দেওয়া হয়েছে - তবে সাথে আমরা এর ব্যাখ্যা সমেত একটি আলাদা তালিকাও রেখেছি । মজার বিষয় হল যে তালিকাতে গ্রহদের নামও পাওয়া যায়: যদিও, আকাশে এদের স্থির অবস্থান হয় না । তবে মেসোপটেমীয় সভ্যতায় এগুলিকে একসাথে একটি দল হিসাবে দেখানোর চল ছিল । এগুলিকে সাধারণত সেটির সর্বশক্তিমান অবস্থানে (পরবর্তী গ্রীসে হাইপ্সোমাটা - তবে গ্রহদের জন্য গ্রীকেরা দুটি হাইপ্সোমাটা উল্লেখ করতেন যেখানে ব্যবলিয়নীরা একটির উল্লেখ করতেন) দেখানো (বা চিত্রিত করা) হত ।

গ্রহদের নমের ক্ষেত্রে এখানে সেগুলির প্রচলিত নাম ব্যবহার করা হয়েছে, সেগুলির সাথে সংযুক্ত ভগবানের নাম ব্যবহার করা হয় নি । নীচে দেখানো তালিকাটিতে দেখা যায় যে প্রায় সমস্ত মন্ডগুলির সাথে কোনো না কোনো ভগবান জড়িয়ে আছেন । ব্যাবিলিয়নবাসীরা বিশ্বাস করতেন যে, প্রত্যেক দেবতার দুটি করে রূপ বর্তমান: একটি আকাশে ও অপরটি পৃথিবীতে মন্দিরের প্রতিমায় । সুতরাং জ্যোতিষ্কগুলি আসলে দেবতাের এক একটি প্রতিরূপ । উদাহরণ হিসাবে শুক্র গ্রহকেো ধরা যাক, MUL.APIN এর পূর্ব সহস্রাব্দ কাল আগে থেকেই, শুক্র গ্রহকে প্রেম, কামনা ও যুদ্ধের দেবী (সুমেরীয় দেবী ইনানা/ অ্যকেডিয়ান দেবী ইশটার) মানা হত । পরর্বর্তী কালে গ্রীকরা একে অ্যাফ্রোডিটি ও রোমানরা ভেনাস নামে অনুদিত করেছিলেন, এমনকি গ্রীক-রোমান প্রভাবিত অন্চলে যেখানে শুক্রকে ফসফোরাস (গ্রীক: খুব উজ্জ্বল) কিংবা লুসিফার (ল্যাটিন: আলোর উপস্থাপক) নামে ডাকা হত, সেখানেও এটি একটি দেবীর সাথে সংযুক্ত ছিল । MUL.APIN এর প্রায় সব তারা ও মন্ডলের সাথে একই ভাবে কোনো না কোনো ভগবানের নাম জড়িয়ে রয়েছে ।

নীচে প্রদর্শিত তালিকার,বাম সারণীতে জ্যোতিষ্কদের নাম এবং ডান সারণীতে সেগুলির সাথে জড়িত ভগবানের নাম (প্রায় সবক্ষেত্রেই) দেখানো হয়েছে ।

## নক্ষত্র তালিকা

হার্মান হাঙ্গার+ (১০৩৯, ২০১৮) কর্তৃক MUL.APIN এর পুনর্গঠণ থেকে নেওয়া নীচের তালিকায়, ম্যানফ্রেড ক্রেবারনিক দ্বারা নামের অনুবাদ (the Rencontre Assyriologique International, Innsbruck, ২০১৮ এ প্রকাশিত) এবং মন্ডলগুলির অ্যাকেডিয়ান নাম (সুজান এম. হফম্যান, ২০১৫-২০১৮ এর গবেষণা, Deutsche Orientalisten-Tagung, Jena, ২০১৭ এ প্রকাশিত) রয়েছে ।

তারামন্ডলের ক্রমিক সংখ্যা | মন্ডলের নাম | "বিবরণ" (য়েমন - সংশ্লিষ্ট দেবতা) | আাকাশে অবস্থান
১ | তারাEPINNU(লাঙল) | ঈশ্বরএনলিল (Enlil) | ক্যাশিওপিয়া
২ | তারাBARBARU(নেকড়ে) | তারাEPINNU এর ধারক | γ ক্যাশিওপিয়ে (+?)
৩ | তারাŠĪBU(বৃদ্ধ) | ঈশ্বরএনমেশার‍্যা (Enmešarra) | পার্সিয়ুস
৪ | তারাGAMLU(ছুঁড়ে দেওয়া লাঠি) | ঈশ্বরগ্যামলাম (Gamlum) (ছুঁড়ে দেওয়া লাঠি) | সারথী মন্ডল
৫ | তারাTŪ'AMŪ·RABÛTU(বিখ্যাত যময) | ঈশ্বরলুগালির‍্যা (Lugalirra) ও ঈশ্বরমেসলামটায়েয়া (Meslamtaʾea) | মিথুন মন্ডল
৬ | তারাTŪ'AMŪ·ṢEḪRŪTU(যমজ শিশু) | ঈশ্বরআলাম্মুশ (Alammuš) ও ঈশ্বরনিন্গুবলাগা (Ningublaga) | মিথুন মন্ডল
৭ | তারাALLUTTU(কাঁকড়া) | ঈশ্বরআনু (Anu) এর আসন | কর্কট মন্ডল
৮ | তারাURGULÛ(সিংহ) | ঈশ্বরল্যাটার‍্যাক (Latarak) | সিংহ মন্ডল
৯ | তারাURGULÛ এর বিপরীত তারা | তারাদের (শ্রেষ্ঠ) রাজা | মঘা
১০ | তারাURGULÛ এর লেজে থাকা টিমটিমে তারা | "খেজুর মঞ্জরি" (গহনা?) ঈশ্বরএরুয়া (Erua) (এর), ঈশ্বর জারপানিটুম (Zarpanītum) | বেরিনিসের কেশমন্ডল
১১ | তারাŠU.PA(চকচকে?) | ঈশ্বরএনলিল (Enlil) যিনি সাম্রাজ্যের ভাগ্য নির্ধারণ করেন | রাখাল মন্ডল
১২ | সামনে থাকা তারা | তারাḪENGALLĀYU(পরিতক্ত), ঈশ্বরনিনলিল (Ninlil) এর উজির | α বুটিস or α CVn
১৩ | পিছনে থাকা তারা | তারাBĀŠTUM(সম্ভ্রম), ঈশ্বরটিশপাক (Tišpak) এর উজির | উত্তর মুকুট মন্ডল
১৪ | তারাEREQQU(মালগাড়ির কামরা) | ঈশ্বরনিনলিল (Ninlil) | সপ্তর্ষি মন্ডল
১৫ | তারাEREQQU এর দন্ডে থাকা তারা | তারাŠĒLEBU(শিয়াল), ঈশ্বরএর‍্যা (Erra), সর্বশক্তিমান ঈশ্বর | অরূন্ধতি (৮০ UMa)
১৬ | তারাEREQQU এর কপালের তারা | তারাLAḪRU(ভেড়া), ঈশ্বরআয়া (Aya) | α UMa(+)
১৭ | তারাMU.BU.KÉŠ.DA(বাঁধা জোয়াল?) | ঈশ্বরআনু-র‍্যাবু (Anu-rabû) স্বর্গের | লঘু সপ্তর্ষী মন্ডল
১৮ | তারাMAR.GÍD.DA.AN.NA(স্বর্গের মালগাড়ির কামরা) | ঈশ্বরডামকিয়ান্না (Damkianna) | লঘু সপ্তর্ষী ও অভিজিতের মাঝের কোথাও?
১৯ | বাঁধন যুক্ত তারা | তারাAPIL-EMAḪ (এমাহ-মন্দিরের উত্তরাধিকারী), ঈশ্বরআনু (Anu) | α লঘু সপ্তর্ষী (?) এর জ্যেষ্ঠপুত্র
| একুর মন্দিরের দাঁড়িয়ে থাকা ভগবান (এর) তারা
| একুর মন্দিরের বসে থাকা ভগবান (এর) তারা
২০ | তারাENZU(ছাগল) | ঈশ্বরগুলা (Gula) | বীনা মন্ডল
২১ | তারাENZU এর সামনের তারা | তারাKALBU(কুকুর) (ঈশ্বরগুলা (Gula) এর) | হারকিউলিস মন্ডল
২২ | তারাENZU এর উজ্জ্বল তারা | ঈশ্বরলামাস্যাটু (Lamassatu), ঈশ্বর বাবা (Baba) (= ঈশ্বরগুলা (Gu-la)) এর উজির | α Lyr
২৩ | তারাসমূহ এর পিছনের ২টি তারা | ঈশ্বরনিন-সার (Nin-SAR) ও ঈশ্বরএর‍্যাক্যাল (Errakal) | η, θ Lyr ?
২৪ | তারাU4.KA.DU8.A | ঈশ্বরU.GUR(নেরগাল (Nergal)) | বলাকা মন্ডল
২৫ | এটির ডান দিকের তারা | তারাŠAḪÛ(শুকর), ঈশ্বরড্যামু (Damu) | ?
২৬ | এটির বাম দিকের তারা | তারাSISÛ(ঘোড়া) | ?
২৭ | এটির পিছনের তারা | তারাLULIMMU, তারা.তারা (কৃত্তিকা) এর উজির | ?
২৮ | তারাLULIMMU(ঘোড়া) এর বিপরীত মিটমিটে তারাসমূহ | ঈশ্বরহারিরু (Ḫarriru) (মেঠো ইঁদুর), ঈশ্বরম্যানজাট (Manzât) (রামধনু) | M31?
২৯ | তারাLULIMMU এর কিডনীর লাল উজ্জ্বল তারা | তারাPĀŠITTU(ক্ষয়) | ??? (অতিনোভা?)
| ঈশ্বর এনলিল (Enlil) তারাসমূহ যখন শেষ হয় :
৩০ | বড় তারা, এর "আলো" মৃদু, এটি আকাশকে বিভক্ত করে দাঁড়িয়ে আছে | ঈশ্বরমারডুক (Marduk) (এর) তারা, ঈশ্বরনেবেরু (Nēberu) (হাঁটু জল) | ছায়াপথ ???
৩১ | তারাSAG.ME.GAR (বৃহস্পতি), এটি নিজের অবস্থান বদলায় ও আকাশে ঘুরে বেড়ায় | বৃহস্পতি [হাইপ্সোমা (hypsoma)]
| ৩৩ টি ঈশ্বরএনলিল (Enlil) এর তারাসমূহ

মন্তব্য ১: ব্যাবলনীয় তালিকার কোনো শিরোনাম না থাকলেও একপ্রকার সংক্ষেপ বর্ণন পাওয়া যায় । লাল কালিতে লেখা [এখানে] বোঝায় যে এই লাইনটি পংক্তটির শেষে থাকা পুরো (উপ)বিভাগটির একটি সারমর্ম । গ্রহগুলিকে নীল রঙে দেখানো হয়েছে ।

মন্তব্য ২: এই লাইনে, বলা আছে যে এটির আগে তালিকায় ৩৩টি তারামন্ডলের নাম রয়েছে । তবে, মুল মাটির ফলকটিতে ৩১টি লাইনই রয়েছে । তাই, MUL.APIN এর প্রস্তুত কারকদের সংখ্যা নিয়ে কিছু আলোচনা রইল । এই ব্যাপারে নানা মতবাদ রয়েছে এবং আমরা আমাদের নিজস্ব একটি মতবাদ তৈরি করেছি, কিন্তু যেহেতু সমস্ত সংস্করণই সম্পূর্ণ সঠিক নয়, তাই আমরা সেগুলি এখানে ভরসা করে প্রকাশ করি নি । গবেষকদের মধ্যে কোনো সহমত রয়েছে কিনা তাও আমাদের জানা নেই ।

তারামন্ডলের ক্রমিক সংখ্যা | মন্ডলের নাম | "বিবরণ" (য়েমন - সংশ্লিষ্ট দেবতা) | আকাশে অবস্থান
৩২ | তারাএক·"জমি"(জমির পরিমাপ) | ঈশ্বরএয়া (Ea) এর আসন, যিনি ঈশ্বরআনু (Anu) এর তারাসমূহ এর আগে অবস্থান করেন । | পক্ষীরাজ মন্ডল
৩৩ | তারাএক·'জমি' এর বীপরীত তারা | তারাŠINŪNUTU(গিলে নেওয়া) | মীন মনডল
৩৪ | তারাএক·'জমি' এর পিছনের তারা | তারাANUNNĪTU | মীন মনডল
৩৫ | এটির পিছনের তারা | তারাAGRU(মজুর), ঈশ্বরটাম্মুজ (Tammuz) | মেষ মন্ডল
৩৬ | তারা.তারা(ZAPPU, পশুর লোম) | ঈশ্বরসেবেট্টু (Sebettu), মহান ঈশ্বর | কৃত্তিকা
৩৭ | তারাস্বর্গ·এর·ষাঁড় (ALÛ) | ঈশ্বরইস-লে (Is-lê) (বুনো ষাঁড়ের চোয়াল), ঈশ্বরআনু (Anu) এর মুকুট | বৃষ মন্ডল
৩৮ | তারাস্বর্গ·এর·প্রকৃত·মেষপালক (ŠITADDALLU, কালপুরুষ) | ঈশ্বরপাপসুক্কাল (Papsukkal), ঈশ্বরআনু (Anu) এর উজির | কালপুরুষ
৩৯ | তারাŠITADDALLU এর বিপরীতের যমজ তারা | ঈশ্বরলিলাল (Lulal) ও ঈশ্বরল্যাটার‍্যাক (Latarak) | π৩,π৪ কালপুরুষ ?
৪০ | এটির পিছনের তারা | তারাTARLUGALLU (মোরগ) | খরগোশ মন্ডল (কিংবা α CMi??)
৪১ | তারাGAG.SI.SÁ(তীর) | Šiltāḫu (তীর), মহানায়ক ঈশ্বরনিনুরটা (Ninurta) (এর) | লুব্ধক +
৪২ | তারাQAŠTU(ধনুক) | ঈশ্বরইশটার-ওফ-এলাম (Ištar-of-Elam), ঈশ্বরএনলিল (Enlil) এর মেয়ে | কুকুর ছানা মন্ডল ?
৪৩ | তারা (এর) ঈশ্বরনিরাহ (NIRAḪ) (সাপ-ঈশ্বর) | ঈশ্বরনিনগিশাজিডা (Ningišzida), 'পৃথিবী' (= মর্তলোক) এর রাজা | সর্প মন্ডল
৪৪ | তারাĀRIBU(দাঁড়কাক) | দাঁড়কাক, ঈশ্বরআডাড (Adad) এর তারা | হস্তা মন্ডল
৪৫ | তারাŠERʾU(সীতারেখা) | ঈশ্বরশালা (Šala), শষ্যের যুগ | কন্যা মন্ডল
৪৬ | তারাZIBĀNĪTU(শল্ক) | তারাZUQAQĪPU (কাঁকড়া বিছে) এর হূল | প্রায় তুলা রাশি
৪৭, ৪৮, ৪৯ | ঈশ্বরজাবাবা (Zababa) (এর) তারা | তারাERÛ(ঈগল) ও তারাPAGRU(মড়া) | সাপুড়ে, ঈগল মন্ডল +
৫০ | তারাDILPAT(শুক্র), এটি নিজের অবস্থান বদলায় ও আকাশে ঘুরে বেড়ায় | শুক্র
৫১ | তারাṢALBATĀNU(মঙ্গল), এটি নিজের অবস্থান বদলায় ও আকাশে ঘুরে বেড়ায় | মঙ্গল
৫২ | তারাধীরস্থীর·"বুনো·ভেড়া"(KAJJAMĀNU, শনি), এটি নিজের অবস্থান বদলায় ও আকাশে ঘুরে বেড়ায় | শনি
৫৩ | তারাছটপটে·"বুনো·ভেড়া"(ŠIḪṬU, বুধ), যিনি হলেন ঈশ্বরনিনুর্টা (Ninurta), সন্ধ্যাতারা ও শুকতারা দুক্ষেত্রেই । | বুধ
| আনুম (Anum) এর ২৩টি তারাসমূহ

মন্তব্য ৩: বর্তমান সমতুল্য অবস্থান বোঝাতে "+" চিহ্ণ যেখানে দেওয়া হয়েছে, সেগুলির সাথে (খুব সম্ভবত) আরো অনেক তারা নিয়ে ব্যাবীলনীয় মন্ডলটি তৈরী । তীর মন্ডলের ক্ষেত্রে, আমরা নিশ্চিত যে এটিতে লুব্ধক তারাটি রয়েছে, তবে আধুনিক লেখকেরা এরা সাথে আরও কিছু তারা ধরেছেন । অন্যদিকে একইভাবে, মড়া মন্ডলটির কাছে ঈগল মন্ডলটি রয়েছে । এই দুটি একসাথে যেমন টলেমীর "মৃত অ্যান্টিনাসের সাথে ঈগল" মন্ডল হতে পারে, আবার আলাদা আলাদা দুটি মন্ডলও হতে পারে - তাই দুটিকে "ঈগল +" দেখানো হয়েছে ।

তারামন্ডলের ক্রমিক সংখ্যা | মন্ডলের নাম | "বিবরণ" (য়েমন - সংশ্লিষ্ট দেবতা) | আকাশে অবস্থান
৫৪ | তারাNŪNU(মাছ) | ঈশ্বরএয়া (Ea) যিনি ঈশ্বরএয়া (Ea) এর তারাসমূহ সামনে থাকেন | দক্ষীন মীন মন্ডল
৫৫ | বিখ্যাত·তারা | ঈশ্বরএয়া (Ea) | কুম্ভ মন্ডল
৫৬ | (শহর) এরিডু (Eridu) এর তারা | ঈশ্বরএয়া (Ea) | অগ্যস্ত (α Car)
৫৭ | এটির ডান দিকের তারা | <ঈশ্বর>নিনমাহ (Ninmaḫ) (এর) তারা | ?
৫৮ | তারাḪAB(B)AṢṢĒRĀNU | ঈশ্বরনিনগিরসু (Ningirsu) | ?
৫৯ | এটির ডান দিকের তারা | তারাMAŠKAKĀTU(মই), ঈশ্বরমার-বিটি (Mār-bīti) এর হাতিয়ার, এর মাঝে আপ্সু (Apsû) দেখা যায় | পাল মন্ডল (Apsû~ছায়াপথ?)
৬০ | পিছনের ২টি তারাসমূহ | ঈশ্বরশুল্লাট (Šullat) ও ঈশ্বরহানিস (Ḫaniš), ঈশ্বরশামাশ (Šamaš) ও ঈশ্বরআডাড (Adad) | ?
৬১ | এটির পিছনে উদিত তারা ঈশ্বরএয়া (Ea) (এবং) এয়া (Ea) সাথে অস্ত যায় | ঈশ্বরনুমুশডা (Numušda) (এর) তারা, ঈশ্বরআডাড (Adad) | অশ্বমানব মন্ডল
৬২ | তারাZUQAQĪPU(কাঁকড়া বিছে) এর বামদিকের তারা | তারাURIDIMMU = ঈশ্বরকুসু (Kusu) | খরগোশ মন্ডল
৬৩ | তারাZUQAQĪPU | ঈশ্বরইশহারা (Išḫara), জনজাতির প্রধান মহিলা | বৃশ্চিক মন্ডল
৬৪ | তারাIRAT·ZUQAQĪPI (কাঁকড়া বিছের বুক) | ঈশ্বরলিসিন (Lisin), ঈশ্বরনাবু (Nabû) | জ্যেষ্ঠা (α Sco)
৬৫ | তারাZUQAQĪPU হূলে (ZIQTU) থাকা ২টি তারাসমূহ | ঈশ্বরশারুর (Šarur) ও ঈশ্বরশার্গাজ (Šargaz) | λ, ν Sco
৬৬ | তাদের পিছনের তারা | ঈশ্বরপাবিলসাং (Pabilsaĝ) | ধনু মন্ডল
৬৭, ৬৮ | তারাMAKURRU(গাছের ছাল) <<ও>> | তারাSUḪURMĀŠU(মকর) | (দক্ষিণ মুকুট &) মকর মন্ডল
| ঈশ্বরএয়া (Ea) এর ১৫টি তারাসমূহ

## তথ্যসূত্র

রেখাচিত্রগুলি তৈরী করেছেন সুজান এম. হফম্যান, তাঁর ডক্টোরাল ও পোস্ট ডক্টোরাল গবেষণা থেকে । কিছু ক্ষেত্রে এগুলির নামের সাধারণ পরিচিতির থেকে বিচ্যুতি ঘটেছে, যা পিংরে, হাংগার সহ ১৯৫০ কিংবা তার আগের বিশেষজ্ঞদের লেখায় খুঁজে পাওয়া যায় । হাংগারের নতুন MUL.APIN (২০১৮) সংস্করণে কিছু নতুন চিন্তাধারার নিদর্শণ পাওয়া যায় । কিছু রেখাচিত্র নেওয়া হয়েছে হফম্যানের গবেষণামূলক প্রবন্ধ (গ্রীক সংস্কৃতির ব্যাবলনীয় শিকড়ের অধ্যায়: Hipparchs Himmelsglobus, Springer, ২০১৭) থেকে এবং কিছু নতুনভাবে উঠে এসেছে জার্মানির কনিগ্লাইটেন তারামন্ডলে সাথী সহকর্মীদের সাথে কাজ করার সময় । ব্যাবিলনীয় রাশির দৃশ্যায়নের বৈজ্ঞানিক দৃষ্টভঙ্গির দুটি সংস্করণ প্রথম প্রকাশ পায়: Wolfschmidt, Gudrun [ed.]: Popularisierung der Astronomie, Nuncius Hamburgensis, হামবুর্গ, ২০১৭ তে । আরো নতুন কিছু প্রবন্ধ গবেষণা পর্যায়ে রয়েছে (যেমন - এম. ক্রেবারনিক সাথে চলা গবেষণা the proceedings of the Rencontre Assyriologique Internationale ২০১৮) । নিচের "আরো জানতে" অংশটি দেখুন ।

## আরো জানতে

- হার্মান হাঙ্গার ও জন স্টীলি, ব্যাবিলনীয় জ্যোতিরবিদ্যার সারমর্ম MUL.APIN, রাউটলেজ, লন্ডন/নিউ ইয়র্ক ২০১৮.
- সুজান এম. হফম্যান: Hipparchs Himmelsglobus, Springer, Wiesbaden, নিউ ইয়র্ক ২০১৭.
- সুজান এম. হফম্যান : মজায় মজায় নক্ষত্র মানচিত্র সাথে তারামন্ডলের ইতিহাস: Wolfschmidt, Gudrun [সংস্করণ.]: Popularisierung der Astronomie, Nuncius Hamburgensis, Bd. 41, হামবুর্গ, ২০১৭.
- সুজান এম. হফম্যান ও এম. ক্রেবারনিক : আকাশে জ্যোতিষ্কদের অবস্থান বিষয়ে দেবদেবীর বানী কথা : the Rencontre Assyriologique Internationale ২০১৮ (প্রস্তুতি লগ্নে) কার্যক্রম.

## ব্যবহার নীতি

এটি বহু লোকের দীর্ঘ গবেষণার ফসল । তাই নীচের নিয়ম অনুসারে এনাদের নাম উল্লেখ করা বাঞ্ছনীয় । এটি প্রকাশ করা হয়েছে CC BY-ND 4.0 International Public Licence (আদানপ্রদান যোগ্য, প্রস্তুতকারকদের অনুমতি ছাড়া পরিবর্তন করা যাবে না, এবং ওনাদের নাম উল্লেখ বাঞ্ছনীয়) এর ছত্রছায়ায় । ধন্যবাদ!

## কৃতজ্ঞতাস্বীকার

মন্ডলগুলির অবস্থান ও রেখাচিত্রগুলি তৈরীর জন্য সুজান এম. হফম্যান কে বিশেষ ধন্যবাদ । সাথে একজন জ্যোতির্বিদ হিসাবে বিভিন্ন মানমন্দিরের গম্বুজগুলির কিছু উন্নয়নে সহায়তা করার জন্য দার্শণিক এবং উত্সাহী তারামন্ডল পরিচালকদের পক্ষ থেকে তাঁকে আাবার অসংখ্য ধন্যবাদ জানাই ।

- প্রফেসর. (ইন্জিনিয়ারিং) ড. হার্মান হাঙ্গার (Assyriology, Vienna)
- প্রফেসর. ড. ম্যানফ্রেড ক্রেবারনিক (Assyriology, Jena)
- Dr. Björn Voss (LWL Planetarium Münster এর পরিচালক ও Society of German-speaking Planetariums এর প্রধান)
- ড. মনিকা স্টেসী (Planetarium am Insulaner এর পরিচালক, বার্লিন)
- স্টিফান হার্নিশ (Planetarium Jena এর পরিচালক)

## প্রস্তুতকারকবৃন্দ

তারাদের নাম ও মন্ডলগুলির রেখা সংকলণ করেছেন :

সুজান এম. হফম্যান: service@uhura-uraniae.com

##### ইংরাজী অনুবাদ:
সুজান এম. হফম্যান