### Aztécka

Pre starých Aztékov malo poznanie o nočnej oblohe a pohybe hviezd veľký význam pre ich kalendáre a meranie poľnohospodárskych a náboženských cyklov. Napriek tomu sa veľká časť týchto vedomostí stratila v dôsledku španielskych výbojov, ktoré sa v pevninskej Amerike odohrali v 16. storočí.

Časti aztéckej spoločnosti, ako sú kultúra, ekonómia, veda, sa zachovali v tzv. tlakuilá. Slovo pochádza zo starého nahuatlovského slova tlacuiloa, čo znamená spisy s obrázkami. Tieto tlakuilá boli uchovávané v amoxcalli, kde amoxtli znamená knihy a calli dom. Neskôr sa stali známe ako kódexy; slovo pochádzajúce z latinčiny, čo značí písaná kniha.

Po dobytí Španielmi bolo mnoho predhispánskych kódexov zničených, ich hlavným znakom bolo, že boli kreslené na rôzne materiály, napríklad jelenia koža, amate papier alebo bavlnená látka a neobsahovali text, iba obrázky alebo glifos. Napriek tomu zbieranie mezoamerických zvyklostí pokračovalo aj pred dobytím vďaka práci niektorých domorodých indiánov a niektorých španielskych kňazov. Tieto kódexy sú známe ako Koloniálne kódexy a sú kreslené inak, pretože z Európy boli dovezené nové techniky a materiály, a tiež preto, že obsahovali popisný text v španielčine aj jazyku nahuatl.

#####
Astronomické budovy

Žiaľ, vo zvyšných kódexoch sú astronomické znalosti Aztékov malé. Nasledujúci obrázok je jeden z mála, ktorý pomenúva niektoré súhvezdia a astronomické javy, ktoré poznali. Patrí medzi Primeros Memoriales (prvé pamäte), čo je koloniálny rukopis zo 16. storočia napísaný frátrom Bernardinom de Sahagun.

V tejto práci dnes máme vysvetlenie niektorých aztéckych hviezdnych obrazcov pre Stellarium.

#### Mamalhuaztli

Starí Aztékovia stotožňovali pás Orióna s Mamalhuaztli, čo boli drevené paličky používané na zapálenie nového ohňa pri sviatkoch oslavovaných každých 52 rokov Mexičanmi a ich susedmi, ktoré sa nazývali toxiuh molpilia, čo znamená "spojenie rokov" a súviseli so začiatkom nového roka nazývaného xiuhtzitzquilo.

#### Tianquiztli

Skupina hviezd, ktorú poznáme ako Plejády, symbolizovala pre Mexičanov Tianquiztli, čo značí trh. Všeobecne sa zobrazovali ako jeden či dvaja ľudia uprostred kruhu s tovarom. Možno pre dav, ktorý sa tam zhromažďuje.

Aj dnes sa v Mexiku pouličný trh nazýva Tianguis.

#### Citlaltlachtli

Súhvezdie Blíženci sa nazývalo Citlaltlachtli, čo znamená loptová hra hviezd. Táto hra bola opradená rituálnym významom a používala sa gumená lopta. Vraví sa, že pohyb lopty po ihrisku sa viaže k pohybu Slnka a Mesiaca.

#### Xonecuilli

Súhvezdie Veľká medvedica bolo stotožnené s Xonecuilli, čo znamená skrútená noha a viaže sa k Nanahuatzinovi. Táto postava sa zobrazuje so skrútenou nohou, s vredmi a pľuzgiermi. Úbohý a chorý boh sa obetoval, aby sa stal Tonatiuhom, slnečným bohom.

Zdá sa, že toto súhvezdie sa tiež dá stotožniť s Južným krížom a okolitými hviezdami, ako uvádza Tezozomoc. Jeho časť popisuje Sahagun ako podobnú chlebu vo forme písmena S, čo Aztékovia nazývali xonecuilli.

xonecuilli

#### Citlalcolotl

Podľa Florentského kódexu identifikovali Sahagunovi informátori skupinu hviezd známu ako Citlalcolotl, škorpiónova hviezda. Na druhej strane, Tezozomoc tiež spomína škorpiónovu hviezdu a volal ju Colotlixayac, čo znamená tvár škorpióna.

#####
Parížsky kódex

Škorpión sa objavuje aj v časti Parížskeho kódexu nazývanej zvieratníkové stránky. V tomto kódexe zobrazujú ikony zvieratá visiace z tela Nebeského draka.

### Záver

Je nutné podotknúť, že interpretácia niektorých súhvezdí je stále diskutovaná a určite musia byť ďalšie súhvezdia. Akékoľvek pripomienky alebo spolupráca je vítaná, aby sme zachovali znalosti a význam hviezd z aztéckej kultúry.

### Externé zdroje

- Fuego Nuevo
- Constelaciones Prehispánicas
- Otázky o zvieratníku v Amerike
- Aztécka Mytológia
- Los códices de México
- Los códices coloniales de México
- Real cédula prohibiendo la historia general de las cosas de Nueva España de Fray Bernardino de Sahagún
- Akapochtli
- Iconografía mexicana, Volumen 3
- El Códice París
- El nacimiento del sol y la luna
- Diccionario náhuatl - español en línea en AULEX
- Tlachtli

### Poďakovanie

- Javier Gómez Sandoval
- Martha Patricia Rivera
- Emilio Ramón Bolaños Guerra
- Hector Vega
- Rafael Rojas Segoviano
- Juan Caballero
- SAAGS

### Autor

Enrique Gómez Candelario
aldeaglobal@gmail.com

##### Anglický preklad:
Rafael Rojas Segoviano