## Japonské mesačné zastavenia

Väčšina astronomických pozorovaní v Japonsku sa, až do reforiem Meidži, úzko týkala astrologických dôvodov. Pre starovekých čínskych, a neskôr kórejských a japonských kartografov, boli štyri ročné obdobia a štyri svetové strany označené ako štyri talizmanové zvieratá - Azúrový drak východu (jar), Červený vták juhu (leto), Biely tiger západu (jeseň) a "Genbu" (čierna korytnačka) severu (zima). Ku každému talizmanovému zvieraťu patrilo sedem sej šuku - nebeských "palácov", alebo (ako sa niekedy nazývajú) "mesačných lóží". Mesačné "zastavenia" alebo "lóže" sa pravdepodobne používali na určenie polohy Slnka a planét, ako aj Mesiaca, a ich počet mohol (ale nemusel) súvisieť s periódou mesačnej orbity. Pôvod týchto asociácií je hmlistý a dokonca kontroverzný.

Určenie talizmanových zvierat a zodpovedajúcich hviezdnych "palácov", spolu s príslušnými 28 sej šuku alebo mesačnými lóžami, predstavuje jeden z najkomplexnejších aspektov ázijskej "astronómie". Zdanlivou anomáliou je fakt, že skutočná trasa Slnka sa pohybuje opačným smerom, ako asociácie jari a jesene. Niektorí vedci si myslia, že je to kvôli zvieratám a sej šuku boli vytvorené pred 17-18 tisíc rokmi (anomáliu vytvorila precesia). Toto ale nevysvetľuje zdanlivý "spiatočný" pohyb Slnka ročnými obdobiami.

Podľa niektorých vedcov sa talizmanové zvieratá s príslušnými sej šuku používali v spojení so smerom, ktorým Veľký voz (v Čine, Kórei a Japonsku často označovaný za "Sedem severných hviezd") ukazuje na rovnodennosti a slnovraty. V predkresťanskom období, kedy boli sej šuku vytvorené, sa zdalo, že Veľký voz nezapadá, pretože mal relatívne "vyššiu" polohu, než dnes.

Podobne ako mýty a tradície v západných kultúrach, aj tieto názory si držia vplyv na dennodenný život ľudí v Číne, Kórei a Japonsku (napriek výrazne vysokej vedeckej gramotnosti). Treba však vypichnúť, že astrologické veštenie v Číne, Kórei a Japonsku bolo a je značne komplexné.

Tradície týkajúce sa mesačných zastavení sú jedným z najzaujímavejších aspektov ázijskej etnoastronómie. Ich japonská interpretácia sa odvíja od poľnohospodárskych potrieb a animistického pohľadu na prírodu. Na rozdiel od mnohých západných mýtov a tradícií, majú japonskí bohovia podobu s talizmanovými zvieratami, čo môže byť považované za prejav prírody.

Nižšie je ukážka hviezdnej mapy z obdobia Edo v Japonsku.

Záber z blízka na Jasuiho mapu zobrazujúci prvých 15 mesačných zastavení

### Azúrový drak východu (jar)

Sedem mesačných zastavení "východu" alebo "modrého draka".

# | Čínsky znak | Význam | Kľúčová hviezda | Japonské meno
1 |  | Roh(y), možno Uhol, alebo Roh | Alpha Vir | SuBoši
2 |  | Krk, Hrdlo | Kappa Vir | AmiBoši
3 |  | Koreň, možno Rameno alebo Podstavec | Iota Lib; niekedy Alpha Lib | TomoBoši
4 |  | Komnata, možno Prsia | Delta Sco; niekedy Pi Sco | SojBoši
5 |  | Srdce | Sigma Sco | NakagoBoši
6 |  | Chvost | Mu Sco | AšitareBoši
7 |  | Kôš | Gamma Sgr; niekedy Eta Sgr | MiBoši

### "Genbu" (čierna korytnačka) severu (zima)

Sedem mesačných zastavení "severu" (Genbu) alebo "čiernej korytnačky zimy" (aj "temný" alebo "čierny bojovník").

# | Čínsky znak | Význam | Kľúčová hviezda | Japonské meno
8 |  | Naberačka; Meradlo | Phi Sgr | HikitsuBoši
9 |  | Krava | β Cap | InamiBoši
10 |  | Žena; možno Komorná | Epsilon Aqr | UrukiBoši
11 |  | Prázdnota | Beta Aqr | TomiteBoši
12 |  | Strecha, možno Nebezpečenstvo, Strmina | Alpha Aqr | UmijameBoši
13 |  | Izba, možno Tábor | Alpha Peg | HatsujBoši
14 |  | Múr | Gamma Peg | NamameBoši

### Biely tiger západu (jeseň)

Sedem mesačných zastavení "západu" alebo "bieleho tigra".

# | Čínsky znak | Význam | Kľúčová hviezda | Japonské meno
15 |  | Krok, Chodidlo | Delta And | TokakiBoši
16 |  | Kopec, Laso; možno Mechy | Beta Ari | TataraBoši
17 |  | Žalúdok | 35 Ari | EkieBoši
18 |  | Zastávka, Spojenie; možno "Stretnutie sa" | 17 Tau; niekedy 16 Tau | SubaruBoši
19 |  | Sieť; možno týkajúce sa Dažďa | Epsilon Tau | AmefuriBoši
20 |  | Zobák korytnačky, možno Chochol na hlave sovy | Zobák korytnačky, možno Chochol na hlave sovy | TorokiBoši
21 |  | Vyšetrovateľ, Trojica | Delta Ori; niekedy Beta Ori | KagasukiBoši

### Červený vták juhu (leto)

Sedem mesačných zastavení "juhu" alebo "červeného vtáka".

# | Čínsky znak | Význam | Kľúčová hviezda | Japonské meno
22 |  | Studňa | Mu Gem | ČičiriBoši
23 |  | Zlobor, Diabol, možno Duch | Delta Cnc; niekedy Theta Cnc | TamahomeBoši
24 |  | Vŕba | Delta Hya | NurikoBoši
25 |  | Hviezdy | Alpha Hya | HotohoriBoši
26 |  | Natiahnutá sieť | Nu Hya | ČirikoBoši
27 |  | Krídla | Alpha Crt | TasukiBoši
28 |  | Priečka voza, možno struny Koto | Gamma Crv | MitsukakeBoši

### Externé zdroje

- A Cultural History of Astronomy in Japan od Stevea Renshawa