## বৈদিক ভারতীয়

বৈদিক যুগে মন্ডলগুলিকে নক্ষত্র বলা হত ।

### রাশি

সৌরপথের ৩৬০ ডিগ্রি অংশকে সমান ১২ অংশে ভাগ করা হয়েছে (প্রত্যেকটি ৩০ ডিগ্রি করে), যার প্রত্যেকটিকে রাশি বলা হয় । এদের নামগুলি (প্রথম বন্ধনীর) মধ্যে দেখানো হয়েছে ।

বৈদিক জ্যোতিষে দুইরকম পঞ্জিকা আছে - সৌর পঞ্জিকা ও চান্দ্র পঞ্জিকা । তবে দুক্ষেত্রেই ১২টি করে মাস আছে । সৌর মাসগুলির নাম রাশি গুলির নাম থেকে এসেছে ।

### নক্ষত্র

রাশি ছাড়াও বৈদিক যুগে চাঁদের অবস্থান অনুযায়ী আকাশের সৌরপথকে প্রায় ১৩°২০" করে মোট ২৭টি অংশে (মতান্তরে ২৮) চিহ্নিত করা হয়েছিল যা নক্ষত্র নামে পরিচিত ( https://goo.gl/2PVi28) । বিভিন্ন প্রাচীন আচার অনুষ্ঠানে এগুলির গুরুত্ব রয়েছে ।

এগুলির উল্লেখ অথর্ববেদ ও শতপথ ব্রাম্ভনা তেও পাওয়া যায় । মূলত সূর্য সিদ্ধান্ত ও বেদাঙ্গ জ্যোতিষে এর বিশদ বর্ণনা রয়েছে । আরও তথ্যের জন্য এখানে দেখুন ।

তৈত্রিয়-শ্রুতি এবং অথর্ব বেদে প্রথম নক্ষত্রদের সম্পূর্ণ তালিকার নিদর্শণ পাওয়া যায় । এটি নক্ষত্রশ্রুতির অংশ ছিল এবং এক একটি নক্ষত্রদের অধিকারী এক একজন দেবতাদের মনে করা হত । বিশ্লেষকদের মতে বৈদিক যুগ পরবর্তী সময়ে নক্ষত্রচর্চা ধীরে ধীরে কমে আসে ।

লোককথা অনুযায়ী ২৭ টি নক্ষত্রের প্রতিটিই হল চাঁদের স্ত্রী ও দক্ষ প্রজাপতির কন্যা । দক্ষ বুঝতে পারেন যে চাঁদ বা সোমদেব রোহিনীর প্রতি একটু বেশি আসক্ত হয়ে পড়েছেন ও অন্যদের উপেক্ষা করছেন । তাই তিনি রেগে গিয়ে চন্দ্রদেবকে অভিশাপ দিয়ে বসেন যে চন্দ্রদেব ক্ষয়প্রাপ্ত হয়ে মারা যাবেন । অভিশাপ থেকে মুক্তি পেতে চন্দ্রদেব ত্রিকালেশ্বর মহাদেবের শরণাপন্ন হন । মহাদেবের বরে তিনি ধীরে ধীরে আবার তাঁর রূপ ফিরে পান । এইভাবে ১৫ দিন ধরে (পক্ষ) প্রত্যেক দিন (তিথি) চাঁদ একটু একটু করে (কলা) কমতে কমতে অদৃশ্য হয়ে যায় ও আবার ধীরে ধীরে পূর্ণরূপে ফিরে আসে ।

পূর্ণিমার সময় চাঁদ বিশেষ ১২টি নক্ষত্রে অবস্থান করে, এই ১২টি নক্ষত্রের নামানুসারে ১২টি চান্দ্র মাসের নাম রাখা হয়েছে । সৌরদিন একটি সূর্যদয় থেকে পরের সূর্যদয় পর্যন্ত হয়ে থাকে কিন্তু চান্দ্রদিন দিন যেকোনো সময়ে শুরু হতে পারে । সৌর বছর ও চান্দ্র বছরের মাধের পার্থক্য মেটানোর জন্য প্রত্যেক ৩২.৪ মাস অন্তর একটি অতিরিক্ত মাস কিংবা প্রত্যেক ১১ বছরে ৪ টি অতিরিক্ত মাস যোগ করা হত ।

সৌর মাস | চন্দ্র মাস | আধুনিক | ঋতু
--- | --- | --- | ---
মেষ | বৈশাখ | এপ্রিল-মে | গ্রীষ্ম
বৃষভ | জৈষ্ঠ্য | মে-জুন | গ্রীষ্ম
মিথুন | আষাড় | জুন–জুলাই | বর্ষা
কর্কট | শ্রাবণ | জুলাই-আগষ্ট | বর্ষা
সিংহ | ভাদ্র | আগষ্ট-সেপ্টেম্বর | শরৎ
কন্যা | আশ্বিন | সেপ্টেম্বর-অক্টোম্বর | শরৎ
তুলা | কার্ত্তিক | অক্টোম্বর-নভেম্বর | হেমন্ত
বৃশ্চিক | অগ্রহায়ণ | নভেম্বর-ডিসেম্বর | হেমন্ত
ধণু | পৌষ | ডিসেম্বর-জানুয়ারী | শীত
মকর | মাঘ | জানুয়ারী-ফেব্রুয়ারী | শীত
কুম্ভ | ফাল্গুন | ফেব্রুয়ারী-মার্চ | বসন্ত
মীন | চৈত্র | মার্চ-এপ্রিল | বসন্ত
- | অতিরিক্ত | অধিমাস | -

এদের কোনো রেখাকৃতি নেই ।

### নবগ্রহ

তারা দেখেছিলেন যে কিছু তারা স্বাধীন ভাবে আকাশের প্রেক্ষাপটে চলমান । এগুলিকে গ্রহ নাম দেওয়া হয় । সেই কারনে সূর্য ও চাঁদকেও গ্রহ হিসাবে ধরে নেওয়া হয়েছিল । তাছাড়া সৌরপথ ও চন্দ্রপথের সংযোগবিন্দু দুটিকেও গ্রহের মর্যাদা দেওয়া হয়েছে, যেহেতু এদুটি বিন্দু গ্রহণ সংক্রান্ত গণনার জন্য আবশ্যিক । গ্রহদের নামেই সপ্তাহের বিভিন্ন দিনগুলির নামকরণ করা হয়েছে ।

কিছু ক্ষেত্রে (আধুনিক ব্যাখ্যা অনুযায়ী) যোগতারাগুলি সেটির মন্ডলের পরিসীমার বাইরে অবস্থিত - সেই সমস্ত ক্ষেত্রে বিবাদ এড়ানোর জন্য (বিভিন্ন অনুষ্ঠান ও জ্যোতিষ গণনার ক্ষেত্রে) বিকল্প হিসাবে পরিসীমায় থাকা অন্য কোনো তারাকে যোগতারা হিসাবে ধরা হয়ে থাকে ।

গ্রহ | পরিচিতি | দিন
--- | --- | ---
সূর্য/রবি | সূর্যদেব | রবিবার
চাঁদ/সোম | চন্দ্রদেব | সোমবার
মঙ্গল | যুদ্ধের দেবতা | মঙ্গলবার
বুধ | চাঁদের পুত্র | বুধবার
বৃহস্পতি | দেবগুরু | বৃহস্পতিবার
শুক্র | শুক্রাচার্য | শুক্রবার
শনি | শনিদেব | শনিবার
রাহু | সৌরপথ ও চন্দ্রপথের সংযোগবিন্দু | -
কেতু | সৌরপথ ও চন্দ্রপথের সংযোগবিন্দু | -

### রূপকথা

নীচের বেশিরভাগই archive.org এ বিনামূল্যে উপলব্ধ রয়েছে ।

- আনুষঙ্গিক অন্যান্য তথ্যসূত্র : পুরাণ বিশ্বকোশ, পুরাণ তালিকা, মহাভারত তালিকা, বৈদিক তালিকা
- বেদ, আগম
- বাল গঙ্গাধর তিলক রচিত বৈদিক কালবিজ্ঞান এবং বেদাঙ্গ জ্যোতিষ
- বাল গঙ্গাধর তিলকের রচিত বেদের নিরিখে কালপুরুষ
- বাল গঙ্গাধর তিলক রচিত বেদের নিরিখে মেরু
- হ্যামলেট মিল : Giorgio de Santillana, Hertha von Dechend রচিত কালের পরিবৃত্ত ও রূপকথার প্রবন্ধ

### প্রস্তুতকারক

Tanmoy Saha

Contributors from the sanskrit-coders community

### বিবিধ

- নক্ষত্র সংস্কৃত উইকিপিডিয়া প্রবন্ধ
- নক্ষত্র উইকিপিডিয়া প্রবন্ধ
- পঞ্চাঙ্গম কমিটির প্রতিবেদন
- রাশি ও নক্ষত্রের সৃষ্টি এবং অভিজিৎ