## বোরং

প্রায় ১৪০ বছর আগেকার কথা, উইলিয়াম স্ট্যানব্রিজ তাইরেল হ্রদের (উত্তর পশ্চিম ভিক্টোরিয়া, অস্ট্রেলিয়া) তীরবর্তী এক বোরং পরিবারের থেকে সেখানকার আকাশ সম্পর্কিত রূপকথাগুলি শুনে প্রায় ৪০এর মত তারা, সাথে কিছু নক্ষত্রমন্ডলের প্রচলিত নাম এবং নানা প্রাকৃতিক ঘটনাবলীর কথা জানতে পারেন । এরপর তিনি সেগুলি লিপিবব্ধ করে (১৮৫৭ সাল) মেলবোর্নের ফিলোজফিক্যাল ইনস্টিটিউটের তথ্যের সাথে তুলনা করেন এবং প্রচলিত আঞ্চলিক নামগুলির সাথে পশ্চিমী নামের যোগসূত্র স্থাপন করেন । জন মরিসন এই নানা ঘটনাবলী গুলি বিশদে অধ্যয়ন করে প্রাচীন বোরং অধিবাসীরা আকাশকে কীরূপে দেখত তার একটি বাস্তবসম্মত রূপ তৈরী করেছেন । স্টেলারিয়ামে এই রূপটিই ব্যবহার করা হয়েছে ।

বোরং অধিবাসীরা আকাশ সম্পর্কে যথেষ্ট দক্ষ ছিল । উইলিয়াম স্ট্যানব্রিজ লিখেছেন যে, "তারা গর্ব করত যে আকাশ সম্পর্কে তারা অন্যান্য জাতিদের থেকে বেশি জানে। "

### নক্ষত্রমন্ডল ও অন্যান্য জ্যোতিষ্কসমূহ

নাম | বিবরণ | অবস্থান
বির্ম-বির্ম-গ্লি | লাল পা ডটেরেল পাখি | অশ্বমানব মন্ডলের আলফা ও বিটা তারা
বোরং | রাত; ম্যালে ফুল; তারার সমাবেশ | রাতের আকাশে তারার সমাবেশ
বুনিয়া | পসাম জাতীয় প্রানী | দক্ষিন ক্রসের মাথার তারা
চারজী গ্নোয়ী | সূর্যের বড় বোন | শুক্র গ্রহ
বিট্টুর | কাঠপিঁপড়ের লার্ভা | —
কলেনবিচিক | বিশেষ পিঁপড়ের প্রজাতি | মকর মন্ডলের মাথার দুই তারা
কোলুগুলোরিক ওয্যার | স্ত্রী কাক, ওয্যার এর স্ত্রী | ইটা ক্যারিনা তারা
কোলুগুলোরিক ওয্যারেপিল | স্ত্রী ঈগল, ওয্যারেপিল এর স্ত্রী | বানরাজা তারা
জ্যুইট | লাল লেজ টিয়া | জ্যেষ্ঠা তারা
গেলারলেক | লাল ঝুঁটি কাকাতুয়া | আলদুবরান তারা
জিনাবনবীর্প | হলুদ ঝুঁটি সাদা কাকাতুয়া; দিনের শেষ | বৃহস্পতি গ্রহ
গ্নোয়ী | দিন; সূর্য | সূর্য
কারিক কারিক | বর্শা নিক্ষেপকারী; অস্ট্রেলীয় চিল | বৃশ্চিক মন্ডলের শেষ দুই তারা
কৌর্ট-চিন | ব্রলগা সারস | ম্যাজেলানীয় নক্ষত্রলোক
কুলকানবুলা | যমজ বালক | কালপুরুষের বেল্ট ও তলোয়ারের খাপ
লামানকুর্ক | তরুনী | কৃত্তিকা তারকাগুচ্ছ
মারপিয়ানকুর্ক | মাংসাশী পিঁপড়ে; ট্রী ক্রিপার পাখি | স্বাতী তারা
মিলিই | মারে নদী | ছায়াপথের অংশ
মিন্ডি | ড্রাগন বা সাপ | ছায়াপথের অংশ
মিটিয়ান | কুয়োল নামক প্রানী | চাঁদ
নেইলোন | ম্যালে মোরগ | বীনা মন্ডল
নুরুমবাঙ্গাট্টিয়াস | পৌঢ়, কালো মুখের ম্যালে ক্যাঙারু | ছায়াপথের আভা
অটছোকুট | বিশাল মাছ | ডলফিন মন্ডল
পোর্কেলং টাউট | দাঁত পড়া | তারাখসা বা উল্কাপাত
পাপেরিম্বুল | লাল আভা লেজের ফিঞ্চ কিংবা লাজুক হাইলাকোলা পাখি | এমুর ডিম বহনকারী
পুর‍্যা | লাল ক্যাঙারু | ব্রহ্মহৃদয় তারা
চিংগেল | সবচেয়ে লম্বা; এমু পাখি | ক্রসের কাছের ফাঁকা অঞ্চল
টোটিয়ারগুল | বেগুনী ঝুঁটি তোতাপাখি | শ্রবণা তারা
টুর্চিংবোয়ায়নজেরা | সূচাকৃতি পাতার হেকিয়া গাছ ও খঞ্জনী পাখি | বারিনিসের কেশ মন্ডল
টুর্টে | নক্ষত্র | নক্ষত্র
টাইরিল | শূন্যস্থান; রাতের আকাশ | শূন্যস্থান; রাতের আকাশ
আনুর্গুনাইট | গেছো টিকটিকি | বৃহৎ কুকুর মন্ডলের সিগমা তারা
ওয়্যানজেল | দীর্ঘগ্রীবা কচ্ছপ | সোমতারা
ওয্যার | কাক | অগ্যস্ত তারা
ওয়্যারেপিল | ত্রিকোনাকার লেজের ঈগল | লুব্ধক তারা
ওয়্যারিং | ছায়াপথ | ছায়াপথ
উইটকুর্ক | চড়ুই পাখি | স্বাতী তারার পশ্চিমে শিকারী মন্ডলের তারকা সমূহ
ওন | বুমেরাং | দক্ষিন মুকুট মন্ডল
ইয়রীডেটকুর্ক | নিশাচর পেঁচা | আখেরনার তারা
ইউরী | পেখমধারী ময়ূর | বিষ্ণুতারা তারা

### প্রস্তুতকারক

এটি প্রস্তুত করেছেন John Morieson এবং Alex Cherney.